ปวดหัวตัวร้อนได้สองวันแล้วค่ะ ตกดึกหนาวสั่น อาการข้างเคียงมีหน่วงท้องน้อยและเจ็บขาหนีบ ปกติจะหน่วงท้องน้อยวันประจำเดือนมาสองวันแรก นี่มาปวดตอนประจำเดือนใกล้จะหมดอีกสองวัน เจ็บขาหนีบสองข้างด้วยค่ะ ไปหาหมดตรวจไม่ชัดเจนเลยค่ะ รบกวนด้วยค่ะ
สวัสดีครับ อาการปวดท้องน้อยนั้นเป็นอาการปวดของอวัยวะที่อยู่ในบริเวณอุ้งเชิงกราน ซึ่งอาการปวดขาหนีบอาจบ่งบอกถึงการอักเสบของต่อมน้ำเหลืองหรืออวัยวะภายในใกล้เคียงหากเป็นในผู้หญิงก็อาจจะสัมพันธ์กับการมีประจำเดือนหรือเกิดจากสาเหตุอื่นๆได้ครับ เช่น1.อุ้งเชิงกรานอักเสบ2.มีถุงน้ำรังไข่3.เยื่อบุโพรงมดลูกเจริญผิดที่เนื่องจากอาการยังไม่ดีขึ้น และแต่ละโรคนั้นมีวิธีรักษาที่แตกต่างกันจึงควรพบแพทย์ผู้เชี่ยวชาญเพื่อทำการตรวจเพิ่มเติม (เช่น อัลตราซาวด์) วินิจฉัยและรักษาต่อไปจะดีที่สุดครับ